Sjednica Upravnog odbora Lokalne akcijske grupe Vuka-Dunav, održana je dana 28. lipnja 2023. godine u 12:00 sati putem elektroničke pošte, sukladno točki 2, Članak 29. Statuta LAG-a Vuka-Dunav te je sačinjen sljedeći

**ZAPISNIK**

**sa 61. sjednice Upravnog odbora**

Sjednica Upravnog odbora LAG-a Vuka-Dunav održana je putem elektroničke pošte na način da su članovi Upravnog odbora obavješteni o terminu do kojeg je bilo potrebno glasati odnosno o terminu održavanja Sjednice te o razlozima zbog kojih se Sjednica Upravnog odbora održava putem elektroničke pošte.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora putem elektroničke pošte.

Utvrđen je odaziv članova Upravnog odbora koji su se odazvali glasovanju i to kako slijedi:

1. OPG Mario Vila, Mario Vila,
2. Udruga umirovljenika općine Antunovac, Grozde Mikulić,
3. Općina Vladislavci, Marjan Tomas,
4. PVSZ „Agrovladislavci“, Maja Magdika,
5. NK „Vitez 92“, Zdravko Krznarić,
6. KUD „Klasje Slavonije“ Antunovac, Marija Horvatek,
7. OPG Roman Lončarić, Roman Lončarić,
8. Općina Antunovac, Davor Tubanjski,
9. Općina Vuka, Damir Maričić.

Zapisnik je sastavila Mirna Tokić, a za ovjerovitelja zapisnika je izabrana Marija Horvatek.

Poziv na 61. sjednicu Upravnog odbora zajedno sa materijalima za Sjednicu, upućen je i dostavljen elektroničkom poštom 26. lipnja 2023. godine. Članovi Upravnog odbora pozvani su da pregledaju materijale i da se očituju na iste putem elektroničke pošte, a iznimno ako nisu u mogućnosti na iste odgovoriti elektroničkom poštom, dostavom pisane obavijesti putem pošte na adresu LAG-a Vuka-Dunav.

**DNEVNI RED**

1. Usvajanje zapisnika sa 60. sjednice Upravnog odbora,
2. Odluka o sklapanju ugovora o radu na neodređeno vrijeme,
3. Razno.

**Ad 1: USVAJANJE ZAPISNIKA SA 60. SJEDNICE UPRAVNOG ODBORA**

Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 60. Sjednice Upravnog odbora.

9 (devet) članova Upravnog odbora je suglasno usvojilo ovu točku Dnevnog reda.

**Ad 2**: **ODLUKA O SKLAPANJU UGOVORA O RADU NA NEODREĐENO VRIJEME**

Članovima Upravnog odbora dostavljen je prijedlog odluke o sklapanju ugovora o radu na neodređeno vrijeme za zaposlenicu Mirnu Tokić. Radnica je zaposlena na radnom mjestu „Administrativni referent – Tajnik“ od 01. siječnja 2023. godine te se ovom odlukom odobrava sklapanje ugovora o radu na neodređeno vrijeme od 01. srpnja 2023. godine, za radno mjesto **„Stručni suradnik za pripremu i provedbu projekata“**. Za potpisivanje ugovora o radu sa zaposlenicom ovlašćuje se Predsjednik LAG-a Vuka-Dunav Davor Tubanjski.

9 (devet) članova Upravnog odbora je suglasno usvojilo ovu točku Dnevnog reda.

**Ad 3. RAZNO**

Kako nije bilo dodatnih komentara, te se članovi Upravnog odbora slažu s gore navedenim točkama Dnevnog reda, Sjednica odbora je zaključena. Uz Zapisnik se prilaže i dokaz o glasovanju pojedinog člana Upravnog odbora.

URBROJ: UO/23-43

U Antunovcu, dana 28. lipnja 2023. godine.

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Marija Horvatek | |